Възможно ли е и какви са изискванията за продажба на храна приготвена вкъщи ?




Продажба на домашна храна
=========================

 

Производство и търговия с храни в страната се извършва само в обекти, регистрирани по реда на закона за храните, които:  

1. отговарят на хигиенните и/или на ветеринарно-санитарните изисквания, определени с нормативен акт;  

2. имат разработена технологична документация за групите храни, които ще се произвеждат в обекта или прилагат национални стандарти или стандарти, разработени от браншови организации и одобрени от компетентен орган;  

3. имат въведени:  

а) добри практики за производство и търговия с храни и система за анализ на опасностите и критични контролни точки или процедури в съответствие с нейните принципи, когато цялостното внедряване на системата е неприложимо;  

б) система за управление на безопасността на храните.  

Регистрацията на обект за производство или за търговия с храни се извършва от областната дирекция по безопасност на храните (ОДБХ) по местонахождението на обекта.  

За допълнителна информация можете да проверите Закона за храните, но накратко отговорът на поставения от Вас въпрос е отрицателен.


Поздрави,  

адв. Николина Митова  

тел. 0898 303092


